Ferovia Zena-Casella

A Ferovîa Zena-Casella, ciù conosciûa co-o nomme de trenìn de Casella a l'é 'na lìnia feroviâia a scartamento ridótto (1000 milìmetri) ch'a colêga Zena con a Valle Scrivia. Da-o 1° Zenâ 2002 a l'ea stæta gestìa da-a Region Liguria atravèrso a socjetæ Ferrovia Genova Casella s.r.l.; in Arvî do 2010 gh'é subentròu l'AMT.

 E òrìgine 
I primmi stùddi pe sta linia chi risalen a l'inìçio do '900, quande a Società Anonima Ferrovie Elettriche Liguri a progètta 'na linia che, arivâ a Cazélla, a se saieva dovûa diramâ finn-a Buzàlla da 'na parte e adreitûa a Torriggia da l'âtra, pe pöi congiùnzise co-a linia Piaxensa-Bettola. Ste diramasioìn chi no son mai stæte realizæ. I primmi travàggi én partîi into 1921, con l'inpiêgo de man d'òpera costituîa in bonn-a parte da réduci da Primma Guera Mondiâle: l'inaoguraçión do percórso Zena – Cazélla a l'é do 1° Settembre 1929. Into mentre l'êa cangiòu a socjêtæ esercente, diventâ S.A.C.E.F., öscîa Società Anonima Costruzione Esercizio Ferrovie.
Di problêmi finansiâi avieivan pöi portòu a-o subéntro da S.T.E.A.L. - Società Trazione Elettrica Appennino Ligure; a-a fìn di anni '30 anche sta socjêtæ chi a passa a man a-a S.A.G.E.F. - Società Anonima Genovese Esercizi Ferroviari. Into 1949 a ferovîa a passa sotta-a gestión governatîva comisciaiâle. Inti anni sucesîvi a UITE a stùddia a poscibilitæ de asùmme l'esercìçio da lìnia, trasformandola inte 'n tranvài extraurbàn e colegandola co-a ræ urbann-a in Val Bezàgno: l'ipòtexi a no va 'n pòrto e a socjêtæ (antenâ de l'atoâle AMT) a no se dimostra ciù interesâ.

 Percorso  
A staçión de partensa a se trêuva a Zena in ciassa Manin, a 93 metri s.l.m; quella d'arîvo a l'é a 410 metri s.l.m.. A lunghéssa da lìnia a l'é de 25 chilometri: finn'a-o 1953 a l'êa ciù cùrta de ci-ö mêno 1 chilòmetro, e a finîva a Cazélla Depòxito: sucesivaménte a l'é stæta portâ a Cazélla pàize. Purtròppo ancon òua i treni in arrivo a Casella Deposito son costréiti a prosegoî o viàggio invertindo a marcia. E colìsse che vêgnan da Zena e da Casella s'afianchen, unindose co-în scangio e formando 'na spêcie de Y. A manövra de inversción de marcia a conpòrta 'na perdita de tenpo, motîvo pò-u quæ s'êa parlòu de 'na modìfica de percórso, che gh'é da augurâse a se posse vedde realizâ. Âtra modìfica da quæ s'ea parlòu inti anni '80 a l'ea 'na diramasión pe servî a zöna de Beghæ, a-i tempi da costrusión do complèsso d'ediliçia popolâre.

 Materiâle rotàbile 
I treni in servìçio in sciâ ferovîa de Cazélla, esendo stæti 'n parte acatæ da ferovîe secondâie soprèsse, costituìscen 'n'interesànte antologîa de materiale rotabile. Circola eletromotrîce provegninti da-e lìnie Sangritann-a, Spoleto-Norcia e Ora-Predazzo, oltre naturalmente a-o materiale espresaménte realizòu pe a Zena-Cazélla. L'é stæto recentemente ordinòu a l'Ansaldo-Breda 'n nêuvo convòlio articolòu.

 Staçioin 
 Zena Ciassa Manin
 San Pantaleo
 San Pantaleo 2 †
 Sant'Antonin
 Capusso
 Peuzzin †
 Trensasco
 Canpi
 Pin
 Torassa
 Sardorélla
 Vigomoasso
 Sant'Orçeize Gêxa
 Sant'Orçeize Tullo
 Buzaletta
 Moinetti
 Niusci
 Canêuva-Croxetta
 Casella Depoxito
 Casella Paize

 Âtri progetti  

 Colegamenti esterni 
 O scito Internet offiçiale
 Pagina in scia lìnia, da'n scito in sci trasporti zeneixi

Categorîa:Lìnie feroviàrie
Categorîa:Traspòrti da Ligùria‎